stanford-oval/wikipedia huggingface dataset:
Ivan Utrobin

| Mitalit> Maa:   Neuvostoliitto.Miesten maastohiihto. Olympialaiset  | Mitalit> Maa:   Neuvostoliitto.Miesten maastohiihto. Olympialaiset  | Mitalit> Maa:   Neuvostoliitto.Miesten maastohiihto. Olympialaiset  | Maa:   Neuvostoliitto> Miesten maastohiihto. |
| --- | --- | --- | --- |
|  Pronssia | Innsbruck 1964 | 4 × 10 km |  |
| MM-kilpailut  | MM-kilpailut  | MM-kilpailut  |  |
|  Pronssia | Zakopane 1962 | 4 × 10 km |  |
Ivan Stepanovitš Utrobin (ven. Иван Степанович Утробин; 10. maaliskuuta 1934 Orlovka, Tatarstanin ASNT – 25. kesäkuuta 2020) oli Neuvostoliittoa edustanut maastohiihtäjä ja olympiamitalisti.
Utrobin edusti seuratasolla moskovalaista Trud-seuraa. Hän oli mukana maansa pronssia voittaneessa 4 × 10 kilometrin viestijoukkueessa sekä Zakopanen MM-kisoissa 1962 että Innsbruckin olympialaisissa 1964. Hän voitti Neuvostoliiton mestaruuden yhteensä 12 kertaa vuosina 1960–1968 ja toimi uransa jälkeen hiihtovalmentajana. Utrobinin syntymäpäivänä 10. maaliskuuta on järjestetty vuodesta 1978 lähtien vuosittaiset hiihtokilpailut Krasnogorskissa, jossa Utrobin harjoitteli uransa aikana.
Utrobin kuoli 86-vuotiaana 25. kesäkuuta 2020.
Aiheesta muualla

Ivan Utrobin Kansainvälinen olympiakomitea. (englanniksi)
Ivan Vasilenko

Ivan Dmitrijevitš Vasilenko (ven. Ива́н Дми́триевич Василе́нко, 20. tammikuuta 1895 Makejevka – 26. toukokuuta 1966 Taganrog) oli venäläinen lastenkirjailija.
Ivan Vasiljenko syntyi kyläkirjurin perheeseen. Hän työskenteli opettajana ja liittyi kommunistipuolueen jäseneksi vuonna 1920. Vuonna 1938 ilmestyi Volšebnaja škatulka (”Taikalipas”), ensimmäinen osa Artjomka-pojan seikkailuista, jotka jatkuivat teoksissa Artjomka v tsirke (”Artjomka sirkuksessa”, 1940), Zakoldovannyi spektakl (”Noiduttu näytelmä”, 1950) ja Kultakengät (Zolotyje tufelki, 1958). Pienoisromaani Tähtipyörä (Zvezdotška, 1948) sai Stalin-palkinnon vuonna 1950.
Suomennettuja teoksia

Tähtipyörä: kertoelma. Petroskoi: Karjalais-suomalaisen SNT:n valtion kustannusliike, 1952.
Artemka. Suom. Eira Haahti, Taisto Summanen ja Eino Kiuru. Moskova: Vieraskielisen kirjallisuuden kustannusliike, 1961.
Kultakengät. Suom. Eino Kiuru ja Taisto Summanen. Petroskoi: Karjalan ASNT:n valtion kustannusliike, 1961.
Intian yleislakko (2016)

Intian yleislakko, joka järjestettiin 2. syyskuuta 2016, oli ihmiskunnan historian laajin lakko, kunnes vuoden 2020 tammikuussa Intiassa järjestettiin mahdollisesti vielä suurempi. Syyskuun 2016 lakkoon osallistui noin 150–180 miljoonaa ihmistä, ja tammikuun 2020 lakon osallistujamääräksi ammattiliittojen pääsihteeri Tapan Sen ilmoitti noin 250 miljoonaa.
Lakkolaiset vastustivat pääministeri Narendra Modin talouspolitiikkaa ja yksityistämistoimia sekä vaativat parempaa sosiaaliturvaa, minimipalkkaa ja terveydenhoitoa. Ainakin 20 mielenosoittajaa pidätettiin lakon yhteydessä.
Jørn Stubberud

| Jørn Stubberud |
| --- | --- |
 Jørn Stubberud esiintymässä Mayhemin, 2024
Henkilötiedot
Syntynyt: 13. huhtikuuta 1968 (ikä 56)
Muusikko
Taiteilijanimi:  Necrobutcher
Aktiivisena:  1983–
Tyylilajit:  black metal death metal thrash metal
Soittimet:  basso, kitara, laulu
Yhtyeet:  Mayhem Bloodthorn Checker Patrol Kvikksølvguttene L.E.G.O Musta Septic
Levy-yhtiöt:  Deathlike Silence Productions 
 Nimikirjoitus
  [ Muokkaa Wikidatassa ] [ ohje ]  
Jørn Stubberud (s. 13. huhtikuuta 1968) on norjalainen muusikko. Hänet tunnetaan parhaiten black metal -yhtye Mayhemin basistina nimellä Necrobutcher. Hän on yksi Mayhemin perustajajäsenistä Euronymousin ja Manheimin kanssa.
Stubberud oli ollut Mayhemissä vuodesta 1983, kunnes erosi vuonna 1991 henkilökohtaisten syiden takia. Hänet korvasi studiobasistina Varg Vikernes. Stubberud palasi vuonna 1995 ja soittaa yhtyeessä edelleen. Hän on myös soittanut muissa yhtyeissä, kuten L.E.G.O., Kvikksølvguttene, Bloodthorn ja Checker Patrol.
Stubberud on haastateltavana Metal: A Headbanger's Journey -dokumentissa.
Ivan Vahylevytš

| Ivan Vahylevytš> Вагилевич Іван Миколайович |
| --- | --- |
 Ivan Vahylevytš
Henkilötiedot
Syntynyt: 2. syyskuuta 1811 Stanislavin alue, Galitsia
Kuollut: 10. toukokuuta 1866 (54 vuotta) Lviv
Ammatti:  runoilija, kansantieteilijä, kielitieteilijä
Kirjailija
Salanimi: Dalibor, Volk Zaklyka
Tuotannon kieli: puola, ukraina
Aiheesta muualla
Löydä lisää kirjailijoitaKirjallisuuden teemasivulta
Ivan Vahylevytš, salanimiä Dalibor ja Volk Zaklyka, (2. syyskuuta 1811 Jasen, Stanislavin alue, Galitsia – 10. toukokuuta 1866 Lviv) oli länsiukrainalainen runoilija, kielitieteilijä ja kansatieteilijä. Hän edusti runoilijana romantiikan tyylisuuntaa ja kuului Galitsian renessanssiin.
Kun Vahylevytš opiskeli 1830-luvulla Lvivin yliopistossa ja Lvivin ortodoksisessa teologisessa seminaarissa, hänen tuttaviinsa kuuluivat Markijan Šaškevytš ja Jakiv Holovatskyi, ja he perustivat kirjailijaryhmän Ruteenikolmikko (Ruska trijtsja), joka julkaisi merkittävän kirjallisen kalenterin Rusalka Dnistrovaja. Opintojen aikana hän teki arkeologista ja kansatieteellistä kenttätyötä Länsi-Ukrainan kylissä. Hän joutui näkemystensä ja yhteyksiensä vuoksi sekä kirkon että Itävallan viranomaisten häirinnän kohteeksi. Hän sai pappisvihkimyksen 1846 ja toimi pappina Nestanychissä Zolotšivin piirissä. Vuosien 1848–1849 Itävallan mullistusten aikana hän työskenteli Lvivissä kansallismielisen Dnewnyk Ruskij -lehden päätoimittajana. Hän erosi samana vuonna uniaattikirkosta sen kanssa syntyneiden ongelmien vuoksi ja kääntyi luterilaiseksi. Luterilaisuutensa ja puolalaismyönteisen politiikkansa vuoksi hän sai vakituista työtä vasta vuonna 1862 Lvivin kaupunginarkistonhoitajana.
Vahylevytš käytti 1829–1841 runoja kirjoittaessaan pääasiassa puolaa mutta kirjoitti myös ukrainaksi. Ukrainan kieltä käsittelevässä julkaisemattomassa tutkielmassaan (1841–1849) hän yhtenä ensimmäisistä käsitteli ukrainan kieltä erillisenä puolasta ja venäjästä. Hän erotti siinä Galitsian ja Kiovan murreryhmät. Samoja näkemyksiä hän esitti myös 1845 ja 1846 julkaisemissaan puolalaisissa kielioppikirjoissa. Vahylevytš julkaisi 1848 Dnewnyk Ruskij -lehdessä artikkeleita, joissa hän käsitteli Ukrainaa erillisenä kulttuurisena kokonaisuutena, kansankielisen opetuksen tarvetta ja ukrainankielistä kirjallisuutta. Hänen julkaisematon sanakirjansa (1834–1844) sisältää yli 10 000 ukrainan kielen sanaa. Vaikka hän kirjoitti tuotantonsa pääasiassa puolaksi, hän pysyi kuolemaansa asti uskollisena ukrainofiilisille ja demokraattisille periaatteilleen.
Aiheesta muualla

Kuvia tai muita tiedostoja aiheesta Ivan Vahylevytš Wikimedia Commonsissa
Jukebox Junkie

| Jukebox Junkie Andy McCoy |
| --- | --- | --- |

Cover-albumin tiedot
 Julkaistu: 5. elokuuta 2022
 Tyylilaji: rock
 Kesto: 48.24
 Levy-yhtiö: Cleopatra
Listasijoitukset
  14. (albumilista)    3. (fyysinen albumilista)
Andy McCoyn muut julkaisut
| 21st Century Rocks 2019 | Jukebox Junkie 2022 |   |
Jukebox Junkie on Andy McCoyn studioalbumi. Se julkaistiin 5. elokuuta 2022. Albumin ensimmäisen single on ”Take Me I’m Yours”, joka on brittiläisen Squeeze-yhtyeen kappale vuodelta 1978.
Kappaleet

I’m Gonna Roll – 02.23
54-46 That’s My Number – 03.22
Take Me I’m Yours – 03.01
Miss Tennessee – 03.26
Hot Night in Texas – 03.16
I Can Feel the Fire – 03.40
Shot Full of Love – 03.10
Solo in Soho – 03.35
Back to the Wall – 04.37
Motorbiking – 02.56
I Couldn’t Get It Right – 03.26
China Girl – 04.27
Funnel of Love – 02.22
Countdown – 04.37
Arvostelut

Soundi:
János Juszkó

János Juszkó
János Juszkó (9. kesäkuuta 1939 Szeged – 2. toukokuuta 2018) oli unkarilainen maantiepyöräilijä. Hänen seuransa oli budapestilainen BVSC. Juszkó osallistui Tokion olympialaisiin 1964, joissa hän oli maantieajon 24. ja ajoi 100 kilometrin joukkueaika-ajossa, jossa Unkari sijoittui kahdenneksitoista.
Irakli Garibašvili

| Irakli Garibašvili |
| --- | --- |
 Garibašvili vuonna 2021
Georgian pääministeri
 22. helmikuuta 2021 – 29. tammikuuta 2024  
Presidentti:  Salome Zurabišvili
Edeltäjä:  Maia Tskhitišvili
Seuraaja:  Irakli Kobakhidze
 20. marraskuuta 2013 – 20. joulukuuta 2015  
Presidentti:  Giorgi Margvelašvili
Edeltäjä:  Bidzina Ivanišvili
Seuraaja:  Giorgi Kvirikašvili
Georgian sisäministeri
 25. lokakuuta 2012 – 17. marraskuuta 2013  
Edeltäjä:  Ekaterine Zguladze (vt.)
Seuraaja:  Aleksandre Tšikaidze
Henkilötiedot
Syntynyt: 28. kesäkuuta 1982 (ikä 42) Tbilisi, Georgian SNT
Puoliso:  Nunu Tamazašvili
Lapset:  3
Tiedot
Puolue:  Georgialainen unelma
Tutkinnot:  Sorbonnen yliopisto, Pariisi
 Nimikirjoitus
Irakli Garibašvili (georg. ირაკლი ღარიბაშვილი; s. 28. kesäkuuta 1982) on georgialainen poliitikko ja liikemies. Hän on toiminut maan pääministerinä kahteen kertaan, 2013–2015 ja 2021–2024. Ensimmäisellä kaudellaan tunnettiin edellisen pääministerin, Bidzina Ivanišvilin suojattina. Hän nousi pääministeriksi, kun Ivanišvilin toinen suojatti Giorgi Margvelašvili valittiin presidentiksi. Garibašvili on työskennellyt Ivanišvilin liikeyrityksissä ja toiminut sisäministerinä Ivanišvilin hallituksessa.
Garibašvilin toisen kauden aikana Venäjä hyökkäsi Ukrainaan ja Georgia haki virallisesti EU:n jäsenyyttä 3. maaliskuuta 2022. Maa sai EU:n ehdokasmaan aseman joulukuussa 2023. Opposition mielestä yllättävä menestys EU-tiellä ei kuitenkaan ollut Garibašvilin ansiota, sillä vastustajat syyttävät häntä ja hänen hallitustaan Venäjän hännystelystä.
Garibašvilin puoliso on Nunu Tamazašvili. Parilla on kolme poikaa.
Kunnianosoitukset

Ansioritarikunta (Ukraina, 2022)
Aiheesta muualla

Kuvia tai muita tiedostoja aiheesta Irakli Garibašvili Wikimedia Commonsissa
Irakleótes

| Irakleótes Ηρακλεώτες |
| --- | --- |
 Kunnallisyksikön sijainti
 Irakleótes
 Koordinaatit: 40°12′N, 21°25′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Grevená
Kunta:  Grevená
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  150107
Väkiluku (2011):  1 890
Aikavyöhyke:  UTC+2
 – Kesäaika:  UTC+3
Postinumero:  510 30 511 00
Suuntanumero(t):  +30-2462-xxx-xxx
Rekisterikilpi:  PNx-xxxx
Infobox OKVirheellinen NIMI-arvo: 
Irakleótes (kreik. Ηρακλεώτες; virallisesti Δημοτική Ενότητα Ηρακλεωτών, Dimotikí Enótita Irakleotón) on yksi Grevenán kunnan kunnallisyksiköistä ja entinen itsenäinen Kreikan kunta. Se sijaitsee Grevenán alueyksikössä Länsi-Makedonian alueella. Kunnallisyksikön väkiluku on 1 890 (vuonna 2011).
Irakleótesin kunnallisyksikkö käsittää Grevenán kunnan pohjoisosan. Sen suurin asutus on Ágios Geórgioksen kylä. Irakleótes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Kunnallisyksikön osat

Irakleótesin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Geórgios | Ágios Geórgios | 452 |
| Aidónia | Aidónia | 53 |
| Aidónia | Dasáki | 11 |
| Kivotós | Kivotós | 417 |
| Klimatáki | Klimatáki | 82 |
| Kokkiniá | Kokkiniá | 223 |
| Kokkiniá | Néa Trapezoús | 19 |
| Miléa | Miléa | 205 |
| Polýdendro | Polýdendro | 172 |
| Taxiárchis | Taxiárchis | 256 |
Yhteensä: 1 890
Aiheesta muualla

Kuvia tai muita tiedostoja aiheesta Irakleótes Wikimedia Commonsissa
Jukeboxin luona

| Jukeboxin luona Pate Mustajärvi |
| --- | --- | --- |

Singlen tiedot
 Äänitetty : 1998
 Julkaistu: 1998
 Tuottaja(t): Jani Viitanen ja Ari Kankaanpää
 Tyylilaji: pop
 Kesto: 04.07
 Levy-yhtiö: Poko Rekords
Pate Mustajärven muut singlet
| Emmanuelle 1995 | Jukeboxin luona 1998 | Pohjoisen mies 1998 |
Jukeboxin luona (PSCD 96) on Pate Mustajärven kappale ja single vuodelta 1998. Sen on säveltänyt Olli Lindholm ja sanoittanut Pauli Hanhiniemi, jotka ovat tehneet myöhemminkin kappaleita Mustajärvelle. Laulusta tuli yksi Pate Mustajärven tunnetuimmista hiteistä. Single oli ensimmäinen samana vuonna julkaistulta Vol. 4 -albumilta.
Kappaleen aihe syntyi, kun Pate Mustajärvi kertoi Pauli Hanhiniemelle nähneensä Popedan edesmenneen kitaristin Arwo Mikkosen ravintola Pispalan Pulterissa jukeboksin luona.
Kappaleet

Jukeboxin luona – 4.07 (säv. Olli Lindholm, san. Pauli Hanhiniemi)
Kokoonpano

Pate Mustajärvi – laulu
The Band
Aku Syrjä – rummut
Roope Hurmalainen – kontrabasso
Safka Pekkonen – hammond, flyygeli ja hanuri
Kankku Kankaanpää – kitarat ja mandoliini
Vierailijat
Maria Hänninen ja Frogley – taustalaulut
Mika Sundqvist – vihellys
Kangasniemen lukio

| Kangasniemen lukio |
| --- | --- |
Sijainti:  Kankaistentie 3, 51200 Kangasniemi
Koordinaatit:  61.9883°N, 26.6356°E
Tyyppi:  suomenkielinen lukio
Rehtori:  Merja Mälkki
Oppilaita:  72 (2018)
Verkkosivut
Kangasniemen lukio on eteläsavolaisessa Kangasniemen kunnassa toimiva lukio.
Lukiolaisten määrä on suurin piirtein puolittunut vuotta 2018 edeltävän 15 vuoden aikana. Vuonna 2018 Kangasniemen lukiota kävi 72 opiskelijaa.
Naapurustossa (Kankaistentie 5) sijaitsevat Kankaisten koulu (yläkoulu) ja Kangasniemen kirjasto.
Isham Jones

| Isham Jones |
| --- | --- |
 Jones (toinen vasemmalta) orkesterinsa kanssa 1920-luvulla.
Henkilötiedot
Syntynyt: 31. tammikuuta 1894
Kuollut: 19. lokakuuta 1956 (62 vuotta)
Muusikko
Tyylilajit:  jazz, tanssimusiikki
Soittimet:  saksofoni ja viulu 
Levy-yhtiöt:  Brunswick Records (käännä suomeksi) 
  [ Muokkaa Wikidatassa ] [ ohje ]  
Isham Jones (1894–1956) (lausutaan [ˈaɪʃəm]) oli yhdysvaltalainen muusikko, säveltäjä ja orkesterinjohtaja. Hänen yhtyeensä oli yksi 1920- ja 1930-luvun suosituimpia tanssiorkestereita Yhdysvalloissa. Jones sävelsi muun muassa tunnetut kappaleet ”It Had to Be You”, ”On the Alamo” ja ”There Is No Greater Love”. Hänen vuosina 1932–1936 johtamastaan big bandistä tuli myöhemmin Woody Hermanin ensimmäinen oma orkesteri.
Isham Jonesin isä soitti viulua ja opetti poikaansakin soittamaan. Jones soitti lapsena paikallisen metodistikirkon yhtyeessä ja harjoitteli soittamista myös töissään hiilikaivoksen muulinohjaajana. Hän sai myös yksityisopetusta saksofonin ja pianon soittoon. Hänen ensimmäinen julkaistu sävellyksensä oli ”Midsummer Evenings” vuodelta 1906.
Ensimmäisen oman yhtyeensä Jones perusti 18-vuotiaana. Vuonna 1915 Jones muutti Chicagoon, missä hän johti ensin saksofonistina trioa ja myöhemmin isompaa orkesteria. He esiintyivät muun muassa Mahoney’s Club -yökerhossa ja Green Mill Jazz Clubilla sekä pitkän aikaa Hotel Shermanissa, josta tuli myöhemmin tärkeä jazzkerho nimeltä College Inn. Hänen yhtyeensä nauhoitti Chicagossa levy-yhtiö Brunswickille. Kymmenvuotisen Chicagon-uransa aikana he nauhoittivat muun muassa hitin ”Wabash Blues”. Vuonna 1924 yhtye muutti Yhdysvalloissa ja Englannissa tehdyn kiertueen jälkeen New Yorkiin.
Jonesin lopetettua orkesterinjohtajana vuonna 1936 hänen paikkansa otti laulaja Woody Herman. Jones perusti vielä 1940-luvulla uuden yhtyeen, mutta ei saavuttanut enää samanlaista suosiota kuin aiemmalla kokoonpanollaan. Hän kuoli Hollywoodissa, Floridassa vuonna 1956.
Kangasniemi (täsmennyssivu)

Kangasniemi tarkoittaa seuraavia:
Kangasniemi, kunta Etelä-Savossa
Kangasniemi, seuraavien suomalaisten henkilöiden sukunimi:
Aatu Kangasniemi (s. 2006), moukarinheittäjä ja kuulantyöntäjä
Antti Kangasniemi (s. 1985), jääkiekkoilija
Asla Kangasniemi (1946–1992), jännityskirjailija
Emil Kangasniemi (s. 2002), jääkiekkoilija
Erkki Kangasniemi (s. 1945), Opetusalan Ammattijärjestön OAJ:n puheenjohtaja, kouluneuvos
Iikka Kangasniemi (s. 1995), jääkiekkoilija
Kaarlo Kangasniemi (s. 1941), painonnostaja ja olympiavoittaja
Kauko Kangasniemi (1942–2013), painonnostaja, Kaarlo Kangasniemen veli
Lauri Kangasniemi (s. 1990), kristillisdemokraattinen poliitikko
Mauno Kangasniemi (1924–2017), Vaasan läänin maaherra 1978–1991
Mirja Kangasniemi (ent. Järvenpää, s. 1962), seitsenottelija
Miska Kangasniemi (s. 1975), jääkiekkoilija
Okko Kangasniemi (s. 2000), jääkiekkoilija, Ilkka Kangasniemen veli
Taisto Kangasniemi (1924–1997), painija
Tapio Kangasniemi (s. 1979), lentopalloilija
William Kangasniemi (s. 1996), jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kangasniemi”, voi hakea sivunnimihaulla, laajalla sivunnimihaulla tai tekstihaulla.
Ivar Gerhard Alopaeus

| Ivar Gerhard Alopaeus |
| --- | --- |
 Ivar Gerhard Alopaeus vuonna 1903
Henkilötiedot
Syntynyt: 9. huhtikuuta 1879
Kuollut: 28. tammikutta 1931
Kansalaisuus:  Suomi
Ivar Gerhard Alopaeus (9. huhtikuuta 1879 Hamina – 28. tammikuuta 1931 Helsinki) oli suomalainen juristi, pankinjohtaja ja Viipurin oikeuspormestari.
Alopaeuksen vanhemmat olivat pormestari, kollegiasessori Gerhard Pehr Alopaeus ja Fanny Ulrika Fabritius. Hän pääsi ylioppilaaksi Mikkelin lyseosta 1897 ja suoritti Helsingin yliopistossa yleisen oikeustutkinnon vuonna 1902 ja ylemmän hallintotutkinnon 1903. Alopaeus sai varatuomarin arvon 1904.
Alopaeus oli oikeuspormestarina Viipurissa 1908–1916. Hän oli sitten pankkialalla Viipurissa ja Helsingissä ja toimi viimeksi Kansallis-Osake-Pankin haarakonttorien tarkastajana vuodesta 1923 ja pankin pääjohtokunnan apulaisjäsenenä vuodesta 1929.
Alopaeus oli naimisissa vuodesta 1905 Toini Sofia Sahlsteinin kanssa.
Iyad Sughayer

Iyad Sughayer (s. 1993 Amman) on jordanialais-palestiinalainen pianisti.
Sughayer sai varhaisen koulutuksensa synnyinkaupungissaan Ammanissa. Hän sai vuonna 2019 kansainvälisen taiteilijadiplomin Royal Northern College of Musicista, jossa oli opiskellut Murray McLachlanin, Martino Tirimon ja Graham Scottin johdolla. Hän opiskeli myös Chetham's School of Musicissa ja Trinity Laban Conservatoire of Music and Dancessa. Sughayer on esiintynyt muiden muassa BBC:n filharmonikkojen sekä Kairon ja Ammanin sinfoniaorkestereiden solistina. Hän on pitänyt resitaaleja esimerkiksi Wigmore Hallissa, Laeiszhallessa ja Steinway Hallissa.
Sughayer julkaisi esikoislevynään vuonna 2019 Aram Hatšaturjanin pianoteosten levytyksen BIS-levymerkin kautta.
Jääpallon Ruotsin 1.divisioonan kausi 1943

| Division I 1943 |
| --- | --- |
Joukkueiden määrä:  16
Sarjajärjestelmä:  2-lohkoinen sarja
Mestari:  Västerås SK
Toinen sija:  Bollnäs GIF
Pudonneet joukkueet:  IFK Rättvik, IF Vesta, Slottsbrons IF ja IK Viljan
Paras maalintekijä:  Thure Siljeholm, IK Huge (13)
Alempi sarjataso:  Division II
  ← 1942 :  1944 → 
Jääpallon Ruotsin Division I:n kausi 1943 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1943 Ruotsin jääpallomestaruudesta.
Lohkovoittajiksi selviytyivät Bollnäs GIF ja Västerås SK. Tukholmassa 21. helmikuuta pelatussa loppuottelussa joukkueet pelasivat tasan 2–2. Uusintaottelua Bollnäs johti 1–0, mutta surkean jään takia ottelua ei saatu pelatuksi loppuun ja se jouduttiin jälleen uusimaan. 7. maaliskuuta pelatussa toisessa uusintaottelussa Västerås SK voitti lopulta mestaruuden maalein 3–0.
Division I > Loppuottelut

21.2. Tukholma, 28.2. Bollnäs ja 7.3. Tukholma, Yleisöä Tukholman otteluissa: 15 769 ja 6 392
| Joukkue #1 | Tulos | Joukkue #2 |
| --- | --- | --- |
| Västerås SK | 2–2 | Bollnäs GIF |
| Bollnäs GIF | 1–0 k | Västerås SK |
| Västerås SK | 3–0 | Bollnäs GIF |
Lopulliset sijoitukset

| Sija | Joukkue |
| --- | --- |
1.: Västerås SK
2.: Bollnäs GIF
Jääpallon Ruotsin 1.divisioonan kausi 1946

| Division I 1946 |
| --- | --- |
Joukkueiden määrä:  16
Sarjajärjestelmä:  2-lohkoinen sarja
Mestari:  Sandvikens AIK
Toinen sija:  Västerås SK
Pudonneet joukkueet:  Hammarby IF   IFK Rättvik   IF Göta   IFK Uppsala
Paras maalintekijä:  Stig Johansson, Sandvikens AIK (14)
Alempi sarjataso:  Division II
  ← 1945 :  1947 → 
Jääpallon Ruotsin Division I:n kausi 1946 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1946 Ruotsin jääpallomestaruudesta.
Lohkovoittajiksi selviytyivät Sandvikens AIK ja Västerås SK. Tukholmassa 3. maaliskuuta pelatussa toisessa loppuottelussa Sandvikens AIK voitti maalein 5-3. Ensimmäinen ottelu viikkoa aiemmin oli päättynyt samalla kentällä 0-0.
Division I > Loppuottelu

24.2.1946 Tukholma
| Joukkue #1 | Tulos | Joukkue #2 |
| --- | --- | --- |
| Sandvikens AIK | 0-0 | Västerås SK |
3.3.1946 Tukholma (uusinta)
| Joukkue #1 | Tulos | Joukkue #2 |
| --- | --- | --- |
| Sandvikens AIK | 5-3 | Västerås SK |
Lopulliset sijoitukset

| Sija | Joukkue |
| --- | --- |
1.: Sandvikens AIK
2.: Västerås SK
Jetfire

| Jetfire |
| --- | --- |
 Jetfire G1-muodossaan
Ensiesiintyminen:  The Transformers (joulukuu 1984)
Henkilötiedot
Koko nimi:  Jetfire
Asema:  ilmavartija
Ryhmäsidokset:  Autobotit, Decepticonit
Sukupuoli:  Mies
Muuntautumismuodot:  VF-1S Super Valkyrie  Avaruussukkula  An-225 SR-71 Blackbird
Näyttelijä(t):  Gregg Berger (1984–1986) Scott McNeil (2002-2005) Brian Drummond (2006-2007) Tom Kenny (2009) Mark Ryan (2009) Clive Revill (2009) Troy Baker (2010, 2012, 2014)
Jetfire on Transformers -universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
Televisiosarjat > The Transformers

Televisiosarjassa Jetfirea kutsuttiin nimellä "Skyfire". Skyfire oli ennen sodan alkua Starscreamin hyvä ystävä. Skyfire teki pakkolaskun Pohjoisnavalle vuosia ennen kuin Autobotit ja Decepticonit tekivät pakkolaskun Maahan. Sitten Megatron ja Decepticonit löysivät hänet. Skyfire kääntyi Autobotiksi, koska piti Decepticonien touhuja liian julmana sillä kun Decepticonit ottivan osan Autoboteista vangiksi käski Starscream Skyfirea teloittamaan nämä, mutta Skyfire kieltäytyy vedoten siihen ettei hän ollut soturi vaan tiedemies ja siihen etteivät he olleet tehneet mitään pahaa jolloin Starscream suttuu ja ampuu Skyfirea ja Autobotteja, jotka paljastuvat Houndin tekemiksi hologrammeiksi. Autobotit päättävät auttaa Skyfirea, kun tämä ei suostunut tottelemaan Starscreamia, Ratchet ja Wheeljack saavat Skyfiren kuntoon ja tämä vaihtaa puolta Decepticonista Autobotiksi jolloin hän laitaa vastaan Megatronille ja ilmataistelun aikana Starscreamia vastaan he törmäävät jolloin Starscream tekee pakkolaskun joutuen uudestaan jään vangiksi.
Jonkin ajan kuluttua Autobottien ja Decepticonien käydessä taistelua Perussa, Wheeljack ja Sideswipe menivät Pohjoisnavalle pelastamaan ja korjaamaan Skyfiren saadakseen tämän avun Decepticonien uuden energiantuotantoaseen tuhoamiseksi.
Televisiosarjat > Unicron-trilogia

Transformers: Armadassa, Transformers: Energonissa ja Transformers: Cybertronissa Jetfire on Autobottien varajohtaja. Armadassa hänellä on myös kyky yhdistyä Optimus Primen kanssa ja niin he voivat muodostaa mahtavan soturin nimeltä Jet Optimus.
Televisiosarjat > Transformers: Animated

Transformers: Animatedissa Jetfire on nuori Eliittivartioston soturi, joka on kaksoisveljensä, Jetstormin, ohella yksi ensimmäisistä lentävistä Autoboteista. He toimivat Sentinel Primen ja Jazzin alaisuudessa. Hän ja Jetstorm kykenevät myös yhdistymään mahtavaksi taistelijaksi nimeltä Safeguard. Jetfire käyttää asenaan tulta. Jetfiren äänenä kuullaan Tom Kenny.